[pic] | AZ EURÓPAI KÖZÖSSÉGEK BIZOTTSÁGA |

Brüsszel, 23.12.2008

COM(2008) 879 végleges

A BIZOTTSÁG KÖZLEMÉNYE A TANÁCSNAK ÉS AZ EURÓPAI PARLAMENTNEK

A KÜLSZOLGÁLAT FEJLESZTÉSE ÉS KONSZOLIDÁCIÓJA: A 2008-RA TERVEZETT INTÉZKEDÉSEK MEGVALÓSÍTÁSA

A BIZOTTSÁG KÖZLEMÉNYE A TANÁCSNAK ÉS AZ EURÓPAI PARLAMENTNEK

A KÜLSZOLGÁLAT FEJLESZTÉSE ÉS KONSZOLIDÁCIÓJA: A 2008-RA TERVEZETT INTÉZKEDÉSEK MEGVALÓSÍTÁSA

1. BEVEZETÉS

„A külszolgálat fejlesztése és konszolidációja 2007–2008” című, 2007. május 10-én elfogadott közleményében[1] a Bizottság határozatot hozott egy-egy új küldöttség megnyitásáról Azerbajdzsánban, Montenegróban, Kelet-Timorban és az Afrikai Unió mellett, egy-egy új hivatal megnyitásáról a küldöttségek által már lefedett országokban (Juba és Astana), valamint az Örményországban és a Zöld-foki-szigeteken működő regionális küldöttségek megerősítésének („upgrade”) folytatásáról. Ezen intézkedések mindegyikét végrehajtották.

A 2007. május 10-i közlemény továbbá – a rendelkezésre álló források függvényében – 2008-ban a következő intézkedéseket helyezte kilátásba: állandó képviselet megnyitása Strasbourgban az Európa Tanács mellett, küldöttség megnyitása Üzbegisztánban, valamint a Kirgizisztánban, Tádzsikisztánban, Nepálban, Togóban, Libériában, Dzsibutiban és Jemenben működő regionális küldöttségek átalakítása teljes jogú küldöttséggé.

Figyelembe véve a külszolgálat 2008. évi költségvetési juttatásait, valamint a külszolgálatnál 96 álláshely átcsoportosítási tervének 2008 júniusában való elfogadását, amelynek végrehajtása jelenleg folyamatban van, a tervezett intézkedéseket most már végre lehet hajtani.

Emellett a Bizottság jobb adminisztratív keretet javasol azokon a szolgálatteljesítési helyeken, ahol tevékenységei felügyeletének biztosítása érdekében a küldöttségektől eltérő jelenlétére hosszú távon szükség van. Ebben a vonatkozásban a Bizottság a következő új szolgálatteljesítési helyek létrehozását javasolja: Belize, Comore-szigetek, Kongó (Goma), Mongólia, Mianmar/Burma, Panama, Szamoa.

2. A KÜLSZOLGÁLAT HÁLÓZATÁNAK FEJLESZTÉSE

2. 1. Küldöttségek megnyitása

A ténylegesen rendelkezésre álló vagy 2009-ben várható források alapján két új küldöttség megnyitását hagyták jóvá: egyrészt egy küldöttség megnyitásáról van szó Üzbegisztánban , másrészt egy küldöttség létrehozásáról Strasbourgban az Európa Tanács mellett. Ezeket az intézkedéseket a 2005. június 6-i bizottsági közleményben már javasolták, de a források hiánya miatt eddig nem valósultak meg.

Az üzbegisztáni küldöttség megnyitása az Európai Unió közép-ázsiai érdekei jelentőségének növekedésével áll összefüggésben. A térség szívében található Üzbegisztán népessége folytán az egyik legfontosabb ország a térségben. Ki kell emelni az Európai Unió és Üzbegisztán közötti kapcsolatok megerősítését az üzbég hatóságok részéről tapasztalt kedvező jelekkel együtt, ideértve az emberi jogok területét is. A Bizottság helyszíni jelenléte az Európai Unió érdekeinek fokozottabb figyelembevételével párhuzamosan ösztönözné az elért előrehaladás folytatását.

Az Európa Tanács tekintetében elsősorban az Európai Unió és az Európa Tanács közötti kapcsolatok megerősítésének következményéről van szó. Megjegyezzük azt is, hogy egyre több olyan érzékeny ügy van, amelyben mindkét intézmény kompetens, ezért folyamatos együttműködésre van szükség. Az Európa Tanács emellett intézményes keretet teremt az Orosz Föderációval, valamint a balkáni és a szomszédos térségben található országokkal fenntartott kapcsolatok kiépítéséhez. Figyelembe kell venni továbbá az Európai Unió és az Európa Tanács közötti hivatalos kapcsolatok szorosabbá válásának tényét, amelyet politikai szinten az együttműködés és a politikai párbeszéd megerősítésének új kereteit rögzítő, 2007 májusában aláírt egyetértési megállapodás is jelez.

A Bizottság szolgálatai a határozat meghozatala és a létesítő megállapodások aláírása után a lehető leggyorsabban végrehajtják ezeket az intézkedéseket.

2. 2. Regionális küldöttségek átalakítása

A Bizottság a Dzsibutiban, Kirgizisztánban, Libériában, Nepálban, Tádzsikisztánban, Togóban és Jemenben működő regionális küldöttség teljes jogú küldöttséggé való átalakítását javasolja.

Kirgizisztán és Tádzsikisztán esetében a regionális küldöttségek átalakítását az Európai Unió azon kötelezettségeinek megfelelően kell elvégezni, amelyeket az Európai Unió és Közép-Ázsia között létrejött és a Tanács által 2007 júniusában elfogadott új partnerségi stratégiában fogalmaztak meg.

A Dzsibutiban működő regionális küldöttség jogállásának megváltozása az Afrika szarvára vonatkozó új bizottsági stratégiában szerepel. Ez abból az igényből ered, hogy szorosabbá tegyék a különböző gazdasági, kulturális és vallási hatások kereszteződésében stratégiai helyet elfoglaló, stabil térségi partnerrel fenntartott kapcsolatokat, aki ugyanakkor biztosíthatja a térség valamennyi szereplője felé történő nyitást és párbeszédet.

Libéria vonatkozásában – amellett, hogy újjáélesztik a polgárháború kitörése előtt fenntartott kapcsolatokat – a Bizottság jelenléte az Európai Unió szinte kizárólagos helyszíni képviseletét biztosítja, amely az Egyesült Államok után a második legjelentősebb donor Libériában. A Bizottság megerősített jelenléte ugyancsak elengedhetetlen a libériai hatóságokkal szemben vállalt kötelezettségekre, az igazgatandó támogatás jelentőségére, valamint a politikai láthatóság biztosításának igényére való tekintettel ebben a kiemelt médiafigyelemben részesülő afrikai országban.

A jelenleg az Új-Delhiben működő küldöttségnek alárendelt nepáli regionális küldöttség átalakítására vonatkozó javaslatnak kapcsolódnia kell az országban végbemenő békefolyamathoz. A békefolyamat jelentős következményekkel jár a Nepál és az Európai Unió közötti politikai kapcsolatokra nézve, valamint a fejlesztési együttműködés és a humanitárius segítségnyújtás terén tett bizottsági fellépés tekintetében.

A 2006. november 13-i tanácsi határozatot követően a Togóval folytatott együttműködés felújításán kívül az országgal fenntartott kapcsolataink normalizálása érdekében a válság húsz éve után a Bizottság jelenlétének megerősítésére van szükség az Európai Bizottság által is támogatott, a demokrácia fejlődésére, a reformokra és a kormányzás javítására irányuló folyamat nyomon követése miatt. A Bizottság ebben tevékenyen részt vesz, és a Cotonou-i Megállapodás 96. cikke szerinti eljárás lezárásának nyomon követésében a küldöttség szerepe csak teljes jogú küldöttség szintjén teljesíthető. Ezek a fellépések jelentős mértékben hozzájárulnak az alrégió politikai stabilitásához.

A jemeni küldöttség teljes jogú küldöttséggé való átalakításáról szóló döntést a Jemennel a fejlesztési támogatás tekintetében fenntartott szoros kapcsolat, valamint – különösen a kormányzás és a demokratizálódás vonatkozásában nyújtott – uniós politikai támogatás indokolja. Figyelembe véve Jemen stabilitásának fontosságát a térség biztonsága szempontjából (Ádeni-öböl és Afrika szarva), valamint a terrorizmus elleni küzdelmet, az Unió támogatását az elkövetkező években is fenntartják, jelenlétét pedig előre láthatóan erősíteni fogják.

2. 3. A küldöttségekétől eltérő szolgálatteljesítési helyek

A tapasztalatok alapján azért kell létrehozni a küldöttségekétől eltérő szolgálatteljesítési helyeket – az ECHO-irodákon kívül, amelyeknek irányítását ugyanez a főigazgatóság biztosítja –, hogy megkönnyítsék a Bizottság tevékenységeinek folytatását, akár az olyan országokban, amelyek fővárosában küldöttség működik, akár olyanokban, ahol (már) nem működik küldöttség.

A Bizottság emberi erőforrásainak és infrastruktúrájának e szolgálatteljesítési helyeken való jelenlétéhez előzetes politikai határozattal és egyértelmű jogalappal kell megfelelő keretet biztosítani. Figyelembe véve a különféle politikai környezetet, amelybe e fellépések beleilleszkedhetnek, a Bizottság azt javasolja, hogy új szolgálatteljesítési helyek létrehozásakor tegyenek különbséget aszerint, hogy az adott országban a Bizottság egyébként rendelkezik-e már küldöttséggel vagy sem. Ebben a két esetben előzetes feltételnek minősül az érintett országok jóváhagyása és az új bizottsági „létesítmények” módozatainak rögzítése, amelyet az első esetben szóbeli jegyzék/megállapodás, a második esetben pedig ad hoc levélváltás révén alakítanak ki.

2.3.1. Új szolgálatteljesítési helyek azokban az országokban, ahol működik küldöttség

A Bizottság javasolja, hogy hozzanak létre új szolgálatteljesítési helyet Gomában (Kongói Demokratikus Köztársaság), amely a kinshasai küldöttségnek alárendelve működne. Ez lehetővé teszi, hogy az Európai Unió a legkedvezőbb feltételek mellett felügyelhesse a Nagy-tavak térségében zajló válság kezelésében való meghatározó részvételét, és különösen, hogy közvetítői és megfigyelői szerepét gyakorolhassa a gomai és nairobi folyamatokban. A Bizottság így a nemzetközi közösség többi tagját követné, nevezetesen az EU különleges képviselője által fenntartott állandó képviseletet és a KKBP (EUPOL/EUSEC) misszióit, valamint olyan tagállamok állandó képviseleteit, amelyek követték a gomai jelenlét biztosítására vonatkozó uniós ajánlást. A politikai folyamatok nyomon követése mellett a Bizottság gomai jelenléte nagymértékben megkönnyítené a közösségi programok irányítását a Kongói Demokratikus Köztársaság keleti részében.

A kongói hatóságokkal megkötendő megállapodásnak pontosítania kell, hogy a küldöttség létrehozásáról szóló megállapodásban foglalt kiváltságok és mentességek rendszere ezen iroda tagjaira is vonatkozik.

Az iroda megnyitása nem jelent többletet a külszolgálat összköltsége számára: a költségeket a meglévő vagy 2009-re már előirányzott források újraelosztása révén kell majd fedezni.

2.3.2. Új szolgálatteljesítési helyek azokban az országokban, ahol nem működik küldöttség

Olyan egyértelmű jogalap létrehozásáról van szó, amely az Európai Bizottság tisztviselői tevékenységének folytatását érinti egyes országokban. Ez a jogalap lehetővé teszi a fogadó országokkal való ad hoc levélváltásban foglalt egyedi kiküldetésekkel megbízott tisztviselők számára, hogy a legkedvezőbb körülmények között folytassák az említett tevékenységeket, amelyek időtartama alatt a helyszínen tartózkodnak. A külkapcsolatokért felelős biztos és a fogadó ország illetékes hatóságai közötti levélváltásokban előre gondoskodni kell az alkalmazandó mentességekről.

Ebben az összefüggésben a Bizottság javasolja, hogy hozzanak létre új szolgálatteljesítési helyet Panamában (ahová a Nicaraguában működő küldöttség vezetője van akkreditálva). Panamában 2003 áprilisában nyitottak kapcsolattartó irodát, amely az együttműködési projektek nyomon követéséért felel. Az iroda a Costa Rica-i regionális küldöttségnek alárendelve működik, amely a nicaraguai küldöttséghez tartozik. Az iroda fenntartását a 2007–2013 közötti időszakra előirányzott együttműködés költségeinek jelentős emelkedése indokolja. A Bizottság ugyanilyen megfontolások alapján javasolja továbbá új szolgálatteljesítési hely létesítését Szamoában (ahová a Fidzsiben működő küldöttség vezetője van akkreditálva), hogy biztosítani lehessen a helyi projektek megfelelő nyomon követését az ott működő iroda közvetítője révén.

Emellett a Belize -ben (ahová a Jamaikában működő küldöttség vezetője van akkreditálva), a Comore-szigeteken (ahová a Mauritiuson működő küldöttség vezetője van akkreditálva), valamint a Mianmarban/Burmában (ahová a Thaiföldön működő küldöttség vezetője van akkreditálva) való stabil jelenlét rövid távon szükségesnek bizonyulhat, hogy biztosítani lehessen a támogatások kezelésének hatékonyságát, valamint a politikai helyzet közelebbről való nyomon követését.

A projekteknek ezekben az országokban való nyomon követését jelenleg az illetékes küldöttségek mellé delegált tisztviselők kiküldetése révén kell biztosítani. Egyrészt hosszú távú, másrészt nagyon gyakori rövid távú kiküldetésekről van szó, amelyek az elvégzendő feladatok tekintetében nem elegendőek és néha nehezen megszervezhetők. Az állandó jelenlét hiánya hozzájárul a végrehajtás csúszásához, különösen ha előzetes ellenőrzések szükségesek, továbbá növeli a kedvezményezett államok adminisztratív kapacitásának hiányához kapcsolódó kockázatokat, ha a kedvezményezett államok közigazgatása a közösségi források működési és pénzügyi irányításában érintett. A Bizottság új szolgálatteljesítési helyek létrehozásának mostani jóváhagyását javasolja ezekben az országokban; az intézkedést akkor hajtják végre, mihelyt a meglévő források újraelosztása lehetővé válik.

A Bizottság a meglévő források alapján ugyancsak javasolja új szolgálatteljesítési hely létrehozásának engedélyezését Mongóliában (ahová a Kínában működő küldöttség vezetője van akkreditálva), hogy javítsák a helyi szintű projektek nyomon követését, figyelembe véve különösen a hozzáférési nehézségeket. Ezt a nyomon követést 2004 szeptemberéig a TACIS-iroda révén biztosították. A mongóliai tevékenységek TACIS-tól ALA-nak történt átadása óta az irodát bezárták, tevékenységeinek nyomon követését pedig szolgáltatási szerződés révén biztosítják.

3. EMBERI ERŐFORRÁSOK ÉS KÖLTSÉGVETÉSI FORRÁSOK

A Külszolgálat igazgatási bizottsága 2008. január 18-i ülésén úgy határozott, hogy 2008-ban a hálózat fejlesztésére a 2008. évi felosztásból 18 tisztviselői álláshelyet bocsátanak rendelkezésre, melynek kapcsán az Európa Tanács mellett és Üzbegisztánban nyitandó küldöttség, valamint a libériai, togói és jemeni küldöttség megerősítése („upgrade”) élvez prioritást. A 2008. június 17-én elfogadott átcsoportosítási terv további 16 tisztviselői álláshely mobilizálását irányozta elő, hogy lehetővé tegyék a Dzsibutiban, Kirgizisztánban, Nepálban és Tádzsikisztánban működő küldöttségek „upgrade”-jét.

A Bizottság így a rendelkezésre álló 34 tisztviselői álláshely (18 álláshely a 2008. évi felosztásból és 16 álláshely az átcsoportosításból), valamint a szerződéses és a helyi alkalmazottak szükséges álláshelyeinek a lenti táblázatban bemutatott módozatok szerinti engedélyezését javasolja. Ezek a küldöttségek megnyitására és „upgrade”-jére vonatkozó összeállítások nem érintik a létszám végső alakulását, különösen a támogatás végrehajtásának keretében a korábbi BA-tételen/EFA-forrásokon rendelkezésre álló előirányzatoktól függően a szerződéses és a helyi alkalmazottak szükség szerinti finanszírozását.

Általánosságban, a fenti 2. pontban említett különböző fellépésekhez kapcsolódó költségeket – amelyek a végrehajtás szempontjából gyakorlatilag 2009-ben lényegesek lesznek – a 2008. évi meglévő, illetve a 2009-re már előirányzott emberi erőforrások és pénzügyi források átcsoportosítása révén fedezik a rendelkezésre álló források racionalizálásának folyamata alapján, hogy fedezzék a működési, infrastrukturális, személyzeti és egyéb új költségeket.

Megnyitáshoz vagy „upgrade”-hez előirányzott emberi erőforrások |

Küldöttség | 5. rovat: | Korábbi BA-tételek/EFA-források |

AD | AST | Szerződéses alkalmazott | Helyi alkalmazott | Szerződéses alkalmazott | Helyi alkalmazott |

Európa Tanács | 1 | 1 |

Üzbegisztán | 3 | 2 | 1 | 3 | 1 | 1 |

Dzsibuti „upgrade” | 2 | 2 | 2 | 2 |

Kirgizisztán „upgrade” | 2 | 2 | 2 | 2 |

Libéria „upgrade” | 2 | 2 | 2 | 2 |

Nepál „upgrade” | 2 | 2 | 2 | 2 |

Tádzsikisztán „upgrade” | 2 | 2 | 2 | 2 |

Togo „upgrade” | 2 | 2 | 2 | 2 |

Jemen „upgrade” | 2 | 2 | 2 | 2 |

ÖSSZESEN | 18 | 16 | 2 | 3 | 15 | 15 |

A mozgósítandó költségvetési források az alábbi táblázatban találhatók, az egyrészt a létesítési költségek (egyszeri, illetve közvetlenül a tervezett megnyitásból vagy átalakításból eredő) másrészt az éves (visszatérő, az új küldöttségek vagy az átalakított küldöttségek új formája szerinti működéséhez kötődő) költségek közötti differenciálás alapján.

Megnyitáshoz előirányzott költségvetési források |

Küldöttség | Létesítési költségek | Éves költségek |

Európa Tanács | 309.990€ | 629.810 € |

Üzbegisztán | 667.245€ | 2.033.870€ |

Dzsibuti „upgrade” | 595.160€ | 1.600.910€ |

Kirgizisztán „upgrade” | 595.160€ | 1.600.910€ |

Libéria „upgrade” | 558.660€ | 1.597.310€ |

Nepál „upgrade” | 595.160€ | 1.600.910€ |

Tádzsikisztán „upgrade” | 595.160€ | 1.600.910€ |

Togo „upgrade” | 558.660€ | 1.597.310€ |

Jemen „upgrade” | 558.660€ | 1.597.310€ |

ÖSSZESEN | 5.033.855 € | 13.859.250 € |

PÉNZÜGYI KIMUTATÁS

1. A JAVASLAT CÍME:

A BIZOTTSÁG KÖZLEMÉNYE A TANÁCSNAK ÉS AZ EURÓPAI PARLAMENTNEK – A KÜLSZOLGÁLAT FEJLESZTÉSE ÉS KONSZOLIDÁCIÓJA: A 2008-RA TERVEZETT INTÉZKEDÉSEK MEGVALÓSÍTÁSA

2. TEVÉKENYSÉGALAPÚ IRÁNYÍTÁSI ÉS KÖLTSÉGVETÉS-TERVEZÉSI KERET

KÜLKAPCSOLATOK – Külszolgálat

3. KÖLTSÉGVETÉSI TÉTELEK

3.1. Költségvetési tételek (működési tételek és kapcsolódó technikai és igazgatási segítségnyújtási tételek [korábban: BA tételek]), beleértve a következő megnevezéseket:

XX.01 01 02 : Bizottsági küldöttségek aktív állományban lévő alkalmazottaival kapcsolatos kiadások

XX.01 02 02 : Bizottsági küldöttségek külső alkalmazottai

XX.01 02 12 : Bizottsági küldöttségek egyéb irányítási tevékenységekkel kapcsolatos kiadásai

XX.01 03 02 : Bizottsági küldöttségek ingatlanra fordított és járulékos kiadásai

19.01 04 01 : Fejlesztési együttműködési eszköz (DCI) – Igazgatási kiadások

21.01 04 10 : EFA-hozzájárulás a közös igazgatási támogatási kiadásokhoz

3.2. A fellépés és a pénzügyi kihatás időtartama:

Az e közleményben előirányzott bővítés 2008 év végétől veszi kezdetét. Mivel olyan küldöttségek megnyitásáról és „upgrade”-jéről van szó, amelyek a későbbiekben is működni fognak, illetve új szolgálatteljesítési helyek megnyitásáról, a fellépésre nincs előirányzott határidő.

3.3. Költségvetési jellemzők:

Költségvetési tétel | Kiadás típusa | Új | EFTA-hozzájárulás | Csatlakozni kívánó országok hozzájárulásai | A pénzügyi terv fejezete |

XX.01 01 02 | nem kötelező | nem diff. | IGEN | NEM | NEM | 5. fejezet |

XX.01 02 02 | nem kötelező | nem diff. | IGEN | NEM | NEM | 5. fejezet |

XX.01 02 12 | nem kötelező | nem diff. | IGEN | NEM | NEM | 5. fejezet |

XX.01 03 02 | nem kötelező | nem diff. | IGEN | NEM | NEM | 5. fejezet |

19.01 04 01 | nem kötelező | nem diff. | IGEN | NEM | NEM | 4. fejezet |

21.01 04 10 | nem kötelező | nem diff. | IGEN | NEM | NEM | 4. fejezet |

4. FORRÁSOK ÁTTEKINTÉSE

4.1. Pénzügyi források

4.1.1. A kötelezettségvállalási előirányzatok és a kifizetési előirányzatok áttekintése

millió EUR (három tizedesjegyig)

Kiadás típusa | Szakasz száma | 2009 | 2010 | 2011 | 2012 | 2013 és későbbi évek | Összesen |

Működési kiadások[2] |

Kötelezettségvállalási előirányzatok | 8.1. | a |

Kifizetési előirányzatok | b |

A referenciaösszegbe beletartozó igazgatási kiadások[3] |

Technikai és igazgatási segítségnyújtás (NDE) |

8.2.4. | c | 5,686 | 4,084 | 4,084 | 4,084 | 4,084 | 22,022 |

TELJES REFERENCIAÖSSZEG |

Kötelezettségvállalási előirányzatok | a+c | 5,686 | 4,084 | 4,084 | 4,084 | 4,084 | 22,022 |

Kifizetési előirányzatok | b + c | 5,686 | 4,084 | 4,084 | 4,084 | 4,084 | 22,022 |

A referenciaösszegbe bele nem tartozó igazgatási kiadások[4] |

Személyi és a kapcsolódó kiadások (NDE) | 8.2.5. | d | 7,242 | 5,938 | 5,938 | 5,938 | 5,938 | 30,994 |

A referenciaösszegbe bele nem tartozó igazgatási kiadások, a személyi és kapcsolódó költségek kivételével (NDE) | 8.2.6. | e | 5,965 | 3,838 | 3,838 | 3,838 | 3,838 | 21,317 |

A fellépés indikatív összköltsége |

TELJES KÖTELEZETTSÉGVÁLLALÁSI ELŐIRÁNYZAT, beleértve a személyi költséget | a + c + d + e | 18,893 | 13,860 | 13,860 | 13,860 | 13,860 | 74,333 |

TELJES KIFIZETÉSI ELŐIRÁNYZAT, beleértve a személyi költséget | b + c + d + e | 18,893 | 13,860 | 13,860 | 13,860 | 13,860 | 74,333 |

:

4.1.2. A pénzügyi programozással való összeegyeztethetőség

( A javaslat összeegyeztethető a jelenlegi pénzügyi programozással.

( A javaslat miatt a pénzügyi terv vonatkozó fejezetének átdolgozása szükséges.

( A javaslat miatt szükség lehet az intézményközi megállapodás[5] rendelkezéseinek alkalmazására (azaz a rugalmassági eszköz alkalmazására vagy a pénzügyi terv módosítására).

4.1.3. A bevételre gyakorolt pénzügyi hatás

( A javaslatnak nincs kihatása a bevételre

( A javaslatnak van pénzügyi kihatása – a bevételre gyakorolt hatása a következő: Nem alkalmazandó

4.2. Teljes munkaidős egyenértékben kifejezett személyi állomány (beleértve a tisztviselőket, az ideiglenes és a külső személyi állományt) – a részleteket lásd a 8.2.1. pontnál

Éves szükséglet | 2009 | 2010 | 2011 | 2012 | 2013 és későbbi évek |

A személyi állomány teljes létszáma | 69 | 69 | 69 | 69 | 69 |

5. JELLEMZŐK ÉS CÉLKITŰZÉSEK

5.1. Rövid vagy hosszú távon megvalósítandó célkitűzések

E fellépések 2008-ban a következőkhöz kapcsolódnak: egy-egy új küldöttség megnyitása Üzbegisztánban és Strasbourgban az Európa Tanács mellett, valamint a regionális küldöttségek átalakítása teljes jogú küldöttségekké Dzsibutiban, Kirgizisztánban, Libériában, Nepálban, Tádzsikisztánban, Togóban és Jemenben.

A kiegészítő költségeket a meglévő és a 2009-re tervezett előirányzatokból finanszírozzák majd, a különböző fellépések fontossági sorrendje alapján.

5.2. A közösségi részvételből adódó többletérték, valamint a javaslatnak az egyéb pénzügyi eszközökkel való összeegyeztethetősége és esetleges szinergiája

Figyelembe véve a közelmúlt nemzetközi fejleményeit, valamint annak érdekében, hogy a szóban forgó országokkal vagy szervezetekkel való gazdasági és politikai kapcsolatainkat elmélyítsük, a külszolgálat hálózatának fejlesztése szükséges a következők révén: küldöttség megnyitása Üzbegisztánban és az Európa Tanács mellett, illetve a működő regionális küldöttségek „upgrade”-je Dzsibutiban, Kirgizisztánban, Libériában, Nepálban, Tádzsikisztánban, Togóban és Jemenben.

5.3. A javaslat céljai, az attól várt eredmények, valamint a kapcsolódó mutatók a tevékenységalapú irányítás keretében

E fellépések lehetővé teszik a Bizottság számára, hogy hatékonyabban irányítsa tevékenységeit az érintett országokban.

5.4. Végrehajtási módszer (indikatív)

( Centralizált irányítás

( közvetlenül a Bizottság által

( közvetetten a következőknek történő hatáskör-átruházással:

( végrehajtó ügynökségek

( a Közösségek által létrehozott, a költségvetési rendelet 185. cikkében említettek szerinti szervek

( tagállami közintézmények/közfeladatot ellátó szervek

( Megosztott vagy decentralizált irányítás

( a tagállamokkal

( harmadik országokkal

( Nemzetközi szervezetekkel közös irányítás (nevezze meg)

Megjegyzések:

6. FELÜGYELET ÉS ÉRTÉKELÉS

6.1. Felügyeleti rendszer

A küldöttségeknél helyben végrehajtott kiadások követik a továbbadott felhatalmazás által engedélyezésre jogosult, helyszínen tartózkodó tisztviselő (a küldöttség vezetői) által bevezetett pénzügyi ügymenetet és a székhely szolgálatai által végzett utólagos ellenőrzésnek lesznek alávetve. Ezen felül a szóban forgó küldöttségek részét képezik a Bizottság küldöttségei „hálózatának”, és a küldöttségeket érintő vizsgálati látogatások keretén belüli, valamint a Külszolgálat belső ellenőrzési szolgálata általi ellenőrzések vonatkoznak rájuk.

6.2. Értékelés

6.2.1. Előzetes értékelés

Az új küldöttségek megnyitását a Bizottságnak a szóban forgó országokkal fenntartott gazdasági és politikai kapcsolatai alakulásából eredő szükségletek alapján határozták el, valamennyi érintett szolgálattal és Főigazgatósággal szoros együttműködésben.

6.2.2. Az időközi/utólagos értékelés nyomán hozott intézkedések (hasonló, korábbi tapasztalatok tanulsága)

Nem alkalmazandó

6.2.3. A későbbi értékelések feltételei és gyakorisága

A küldöttségek hálózatát időről időre újra kell értékelni a politikai prioritások és a meglévő források optimális felhasználása tekintetében. A racionalizációt vagy bővítést a szóban forgó országokkal fenntartott gazdasági és politikai kapcsolatok alakulása, valamint a rendelkezésre álló források függvényében határozzák majd el.

7. CSALÁS ELLENI INTÉZKEDÉSEK

A közösségi szabályozásban előírt pénzügyi ügymenetet felhasználva a feladatok szétválasztásáról van szó, megerősítve a székhely szolgálatainak rendszeres utólagos ellenőrzésével.

8. A FORRÁSOK RÉSZLETEZÉSE

8.1. A javaslat célkitűzéseinek pénzügyi költségei

Nem alkalmazandó

8.2. Igazgatási kiadások

8.2.1. Személyi állomány létszáma és típusa

Álláshely típusa | A fellépés irányítására a meglévő és/vagy pótlólagos állományból kirendelendő létszám (álláshelyek száma/teljes munkaidős egyenérték) |

2009 | 2010 | 2011 | 2012 | 2013 és későbbi évek |

Tisztviselők vagy ideiglenes alkalmazottak[6] (XX 01 01 02 01.) | A*/AD | 18 | 18 | 18 | 18 | 18 |

B*, C*/AST | 16 | 16 | 16 | 16 | 16 |

A(z) XX 01 02 02 01. jogcímcsoportból finanszírozott állomány[7] | 5 | 5 | 5 | 5 | 5 |

A 19.01 04 01 jogcímcsoportból finanszírozott egyéb állomány[8] 21.01 04 10 (EFA) | 19 11 | 19 11 | 19 11 | 19 11 | 19 11 |

ÖSSZESEN | 69 | 69 | 69 | 69 | 69 |

8.2.2. A fellépés keretében felmerülő feladatok leírása

A közösségi politikák irányítása és képviselete a szóban forgó országokban vagy a tervezett szervezetek mellett.

8.2.3. A Személyzeti szabályzat hatálya alá tartozó személyi állomány eredete

A humán- és igazgatási erőforrásokra irányuló igényt az éves elosztási eljárás keretén belül az irányító főigazgatóságnak odaítélt keretösszeg fedezi, a meglévő költségvetési korlátok figyelembe vételével.

( A felváltandó vagy meghosszabbítandó program irányításához jelenleg hozzárendelt álláshelyek

( Az n. évre vonatkozó éves politikai stratégia/előzetes költségvetés-tervezet keretében már hozzárendelt álláshelyek (18 tisztviselői álláshely)

( A következő éves politikai stratégia/előzetes költségvetés-tervezet eljárásának keretében igénylendő álláshelyek

( Az érintett szolgálat állományán belül átcsoportosítandó álláshelyek (belső átcsoportosítás) – a szükséges álláshelyek számának egyenlegére vonatkozóan

( Az n. évben szükséges, de az éves politikai stratégiában/előzetes költségvetés-tervezetben nem előirányozott álláshelyek

A humán- és igazgatási erőforrásokra irányuló igényt az éves elosztási eljárás keretén belül az irányító főigazgatóságnak odaítélt keretösszeg fedezi, a meglévő költségvetési korlátok figyelembe vételével.

8.2.4. A referenciaösszegbe beletartozó egyéb igazgatási kiadások ( XX 01 04./05. – Igazgatási kiadások )

millió EUR (három tizedesjegyig)

Költségvetési tétel (szám és megnevezés) | 2009 | 2010 | 2011 | 2012 | 2013 és későbbi évek | ÖSSZESEN |

1. Technikai és igazgatási segítségnyújtás (beleértve a kapcsolódó személyi költségeket) |

Végrehajtó ügynökségek[9] |

Egyéb technikai és igazgatási segítségnyújtás |

- belső 19.01 04 01 | 3,504 | 2,506 | 2,506 | 2,506 | 2,506 | 13,528 |

21.01 04 10 (EFA) | 2,182 | 1,578 | 1,578 | 1,578 | 1,578 | 8,494 |

- külső |

Technikai és igazgatási segítségnyújtás összesen | 5,686 | 4,084 | 4,084 | 4,084 | 4,084 | 22,022 |

8.2.5. A referenciaösszegbe bele nem tartozó személyi és kapcsolódó költségek

millió EUR (három tizedesjegyig)

A személyi állomány típusa | 2009 | 2010 | 2011 | 2012 | 2013 és későbbi évek | ÖSSZESEN |

Tisztviselők és ideiglenes alkalmazottak (XX 01 01.) | 6,929 | 5,695 | 5,695 | 5,695 | 5,695 | 29,709 |

A(z) XX 01 02. jogcímcsoportból finanszírozott személyi állomány (kisegítő alkalmazottak, kihelyezett tagállami szakértők, szerződéses alkalmazottak stb.) (nevezze meg a költségvetési tételt) | 0,313 | 0,243 | 0,243 | 0,243 | 0,243 | 1,285 |

A (referenciaösszegbe bele NEM tartozó) személyi és kapcsolódó költségek összesen | 7,242 | 5,938 | 5,938 | 5,938 | 5,938 | 30,994 |

Számítás – Tisztviselők és ideiglenes alkalmazottak |

Lásd a részletes mellékletet. |

Számítás – A(z) XX 01 02. jogcímcsoportból finanszírozott személyi állomány |

Lásd a részletes mellékletet. |

8.2.6. A referenciaösszegbe bele nem tartozó egyéb igazgatási kiadások millió EUR (három tizedesjegyig) |

2009 | 2010 | 2011 | 2012 | 2013 és későbbi évek | ÖSSZESEN |

XX XX 01 02 12 01. – Kiküldetések | 0,302 | 0,302 | 0,302 | 0,302 | 0,302 | 1,510 |

2. Egyéb irányítási kiadások összesen (XX 01 02 12.) | 0,302 | 0,302 | 0,302 | 0,302 | 0,302 | 1,510 |

3. Egyéb igazgatási jellegű kiadások XX 01 03 02 01. Ingatlanok vásárlása, bérlése és ezzel kapcsolatos kiadások XX 01 03 02 02. Felszereléssel, berendezéssel és szolgáltatásokkal kapcsolatos kiadások | 2,814 2,849 | 2,521 1,015 | 2,521 1,015 | 2,521 1,015 | 2,521 1,015 | 12,898 6,909 |

A (referenciaösszegbe bele NEM tartozó) személyi és kapcsolódó költségeken kívüli igazgatási kiadások összesen | 5,965 | 3,838 | 3,838 | 3,838 | 3,838 | 21,317 |

Számítás – A referenciaösszegbe bele nem tartozó egyéb igazgatási kiadások |

[…] |

8.3. Általános észrevételek

Mindenesetre a fent említett fellépések 2009-ben rendelkezésre álló forrásokból történő megvalósítása nem jelenti a külszolgálatnál felmerült költségek általános emelkedését a következő években.

[1] COM(2007) 206 végleges.

[2] Olyan kiadások, amelyek nem tartoznak az érintett xx. cím xx 01. alcíme alá.

[3] A(z) xx cím xx 01 04. jogcímcsoportja alá tartozó kiadások.

[4] A(z) xx 01. alcím alá tartozó, a(z) xx 01 04. és a(z) xx 01 05. jogcímcsoportokon kívüli kiadások.

[5] Lásd az intézményközi megállapodás 19. és 24. pontját.

[6] Amelynek költségét NEM fedezi a referenciaösszeg.

[7] Amelynek költségét NEM fedezi a referenciaösszeg.

[8] Amelynek költségét tartalmazza a referenciaösszeg.

[9] Hivatkozni kell az érintett végrehajtó ügynökség(ek)re vonatkozó pénzügyi kimutatásra.